als_Latn dik_Latn ron_Latn
Në bazë të ligjit Nr. 8872, Datë 29.3.202 "Për Arsimin dhe Formimin Profesional", ndryshuar me ligjin Nr. 10434, Datë 23.06.2011, neni 23 dhe Vendimit Nr. 196, Datë 23.3.2003 "Për standartet e zhvillimit të kurikulave të arsimit dhe formimit profesional", Sektori i Formimit Profesional në Shërbimin Kombëtar të Punësimit monitoron proçesin mësimor të Drejtorive Rajonale të Formimit Profesional Publik që ofrojnë kurse formimi profesional. Në bazë të Udhëzimit nr. 1457, Datë 28.07.2009 "Për procedurën e shqyrtimit të kërkesave për licensim, të subjekteve që kryejnë veprimtari të formimit profesional", pika 3, Sektori i Formimit Profesional në Shërbimin Kombëtar të Punësimit, shqyrton dokumentacionin e paraqitur nga subjekti privat apo publik që aplikon në QKL për licencë ofrimi kursesh formimi profesional dhe bën inspektimin në vend të shërbimit që ofron subjekti.
Dokumentacioni i nevojshëm për tu regjistruar në Drejtoritë Rajonale të Formimit Profesional Publik:
-
Mjet identifikimi, nëse nuk personi i interesuar të regjistruar në Drejtoritë Rajonale ose Zyrat Vendore të Shërbimit Kombëtar të Punësimit .
-
Në rastin kur personi i interesuar është i regjistruar në Drejtoritë Rajonale ose Zyrat Vendore të Shërbimit Kombëtar të Punësimit i kërkohet vërtetimi i regjistrimit si punëkërkues i papunë që jepet nga këto institucione me qëllim përfitimin e tarifave të reduktuara për kurse të caktuara.
-
Subjekteve private ose publike që aplikojnë në QKL për licencë ofrimi kursesh formimi profesional gjatë inspektimit i kërkohet dokumentacioni i dorëzuar prej këtyre të fundit në QKL.
Tarifat e kurseve që ofrojnë Drejtoritë Rajonale të Formimit Profesional Publik varjojnë në varësi të kurseve.
Tarifa e subjekteve private 10000 lekë.
als_Latn als_Latn unk als_Latn unk als_Latn unk als_Latn als_Latn als_Latn